**37.§**

# **Par Ogres novada pašvaldības projekta**

**„Novērst plūdu un krasta erozijas risku apdraudējumu Ogres pilsētas teritorijā, veicot Ogres upes neapplūstoša aizsargdambja rekonstrukciju” īstenošanu un finansējumu**

(E.Pārpucis)

Noklausoties Ogres novada pašvaldības projektu vadītāja Edgara Pārpuča sniegto informāciju par Vides aizsardzības un reģionālās attīstības ministrijas izsludināto Ministru kabineta 10.02.2015. noteikumu Nr.71 “Darbības programmas "Izaugsme un nodarbinātība" 5.1.1. specifiskā atbalsta mērķa "Novērst plūdu un krasta erozijas risku apdraudējumu pilsētu teritorijās” pirmās projekta iesniegumu atlases kārtas īstenošanas noteikumi” (turpmāk tekstā – MK noteikumi Nr.71) un projekta “Novērst plūdu un krasta erozijas risku apdraudējumu Ogres pilsētas teritorijā, veicot Ogres upes neapplūstoša aizsargdambja rekonstrukciju” iesniegumu, kura kopējās izmaksas ir **1 316 281,42 EUR** (viens miljons trīs simti sešpadsmit tūkstoši divi simti viens eiro un 42 centi), un pamatojoties uz likuma “Par pašvaldībām“ 21. pantu, MK noteikumi Nr.71, 10. punktu,

**balsojot: PAR –** 15 balsis (E.Bartkevičs, A.Ceplītis, E.Dzelzītis, V.Gaile, E.Helmanis, R.Javoišs, S.Kirhnere, J.Laizāns, M.Legzdiņš, A.Mangulis, Dz.Mozule, M.Siliņš, L.Strelkova, I.Tamane, I.Vecziediņa), **PRET** – nav, **ATTURAS** – nav,

Ogres novada dome **NOLEMJ:**

1. Piedalīties projektu konkursā un projekta apstiprināšanas gadījumā uzņemties saistības projekta ietvaros, atbalstīt pašvaldības iesniegto projekta iesniegumu „Novērst plūdu un krasta erozijas risku apdraudējumu Ogres pilsētas teritorijā, veicot Ogres upes neapplūstoša aizsargdambja rekonstrukciju”;
2. Projekta „Novērst plūdu un krasta erozijas risku apdraudējumu Ogres pilsētas teritorijā, veicot Ogres upes neapplūstoša aizsargdambja rekonstrukciju” apstiprināšanas gadījumā, Ogres novada pašvaldība apņemas nodrošināt pašvaldības finansējumu **202060,62 EUR** (divi simti divi tūkstoši sešdesmit eiro un 62 centi) apmērā, kas sastāv no:
   1. Projekta iesniedzēja (pašvaldības) finansējuma attiecināmo izmaksu segšanai **196627,20** **EUR** (viens simts deviņdesmit seši tūkstoši seši simti divdesmit septiņi eiro un 20 centi) apmērā;
   2. Projekta iesniedzēja (pašvaldības) finansējumu projekta neattiecināmo izmaksu segšanai **5433,42** **EUR** (pieci tūkstoši četri simti trīsdesmit trīs eiro un 42 centi) apmērā, atbilstoši Ministru kabineta noteikumu Nr.71 17.punktam.
3. Nodrošināt projekta īstenošanai **1 316 281,42 EUR** (viens miljons trīs simti sešpadsmit tūkstoši divi simti viens eiro un 42 centi) pašvaldības priekšfinansējumu.
4. Kontroli par lēmuma izpildi uzdot pašvaldības izpilddirektoram Pēterim Dimantam.